У суботу, 26 сакавіка сьвяткаваньне пачалося з урачыстай Боскай Літургіі, якую служыў а. Андрэй Абламейка. Разам з ім маліўся таксама грэка-каталіцкі экзарх Чэхіі біскуп Уладыслаў Гучка. Была прачытаная малітва за Беларусь, якую напісаў айцец Леў Гарошка. Падчас набажэнства і пасьля, у сьвецкай частцы імпрэзы, сьпяваў міжпарафіяльны хор “Прасфара” з Менску пад кіраўніцтвам Марысі Янушкевіч. Гэты грэка-каталіцкі хор прыехаў у Прагу адмыслова на сьвяткаваньне Дня Волі.